
A Képviselő-testület 2016. április 28-i ülésén tárgyalta az önkormányzati rendeletek felülvizsgálatára vonatkozó előterjesztést, mely alapján 2016. december 31-ig a lakásgazdálkodást érintő rendelet módosítására kell a feladattal érintett bizottságnak javaslatot tenni.
Az új rendelet megalkotásának célja a lakásokkal való hatékonyabb gazdálkodás. Igény van a lakások piaci alapú bérbeadására, ugyanakkor a szociálisan rászorultak részére is biztosítani kell a lakhatási gondjuk megoldását. 

Tekintettel arra, hogy hatályban lévő önkormányzati rendeletben nagy számban vannak a módosításra vonatkozó rendelkezések, ezért szükséges új rendeletet alkotni.

Részletes indokolás

1. § - 7.§-ok
Az általános rendelkezéseket tartalmazzák: mint a Bevezető rendelkezések, Értelmező rendelkezések, A személyes adatok kezelésének szabályai, valamint a Bérbeadói jogok és kötelezettségek. 

8. §:

A lakás bérbeadásának általános jogosultsági feltételeit, az óvadékra vonatkozó rendelkezéseket tartalmazza. 

9. §:

Az önkormányzati lakás bérletére irányuló kérelem benyújtását szabályozza. 
10. §:

A § a lakás bérlőjének kiválasztási eljárását határozza meg, mely továbbra is Polgármesteri hatáskör marad. A kiválasztásnál figyelembe veendő tényeket új szabályként rögzítettük a rendeletben. 
11. – 12. §-ok:
A lakásbérleti szerződés megkötésére vonatkozó szabályokat, és a bérleti szerződés tartalmát szabályozza. 

13. §:

A § rögzíti a bérbeadó és a bérlő jogait és kötelezettségeit.

14. §:

A lakbér mértékét határozza meg, utalva a 3. és 4. mellékletre. 

A rendelet a bérbeadói feladatokat ellátó Martfűi Városfejlesztési Nonprofit Kft. javaslatára a jelenleg bérleti jogviszonnyal rendelkező bérlők esetében – a Bérlők Háza és a Kossuth u. 20. szám alatti bérlakás kivételével – 10 %-os béremelést javasolt, melyet a 3. mellékletbe beépítettünk. 

A rendelet 4. mellékletében a rendelet hatályba lépését követően keletkező jogviszonyokra vonatkozó lakbéreket rögzítettük, összhangban a bérbeadás jogcímeivel, a szociális alapon, költségelven és piaci elven történő bérbeadásra vonatkozóan. 

Ezen lakbérek megállapításának alapvető elve az volt, hogy a jelenlegi költségelvű lakbérekhez viszonyítottan (+10; - 10 %) került megállapításra a szociális és piaci lakbér. 

15. – 17. §-ok:

A rendelkezésekben a bérbeadói hozzájárulás szabályai kerültek megfogalmazásra. 

18. §:

A § a lakásbérleti jogviszony megszűnését szabályozza. 

19. §:

A § a jogcím nélküli lakáshasználatról rendelkezik. 
20. §:

A §-ban a bérbeadás jogcímei kerülnek meghatározásra. 

A bérbeadás jogcímei bővítésre kerültek, a szociális és piaci bérbeadás lehetőségével az általános indokolásban említett indokok alapján. 

21. § - 23. §-ok:

A szociális alapon történő bérbeadás szabályait határozza meg.
A bérbeadás feltételeként – az általános feltételeken túl – jövedelem határokat építettünk a rendeletbe oly módon, hogy az fedezetet nyújtson a lakbérfizetési kötelezettségre, de tükrözze a szociális rászorultság tényét.  

24. §:

A költségelven történő bérbeadás szabályait rögzíti.

A költségelvű bérbeadás szintén jövedelemhez kötött feltételt tartalmaz, mégpedig a fizetendő lakbér %-ban meghatározva. 

25. §:

A § a piaci alapon történő bérbeadás szabályait tartalmazza. 

Ezen bérbeadási jogcím beépítésére a kereslet miatt került sor, mely a Kft. részére bevételteremtő tényező. A rendelet természetesen rögzíti azt az elvet is, hogy az elsődleges bérbeadási jogcím a szociális elven történő bérbeadás. Ilyen igények elsődleges kielégítését követően történhet meg az egyéb jogcímen történő bérbeadás. 
26. §:

A szobabérlők házára vonatkozó különös szabályokat rögzíti. 
A szabályozás a közüzemi költségek lakbérbe történő beépítésére és az óvadékra vonatkozó különös rendelkezéseket tartalmazza. 

A III. Fejezet a helyiségbérlet szabályait tartalmazza, melyekben a régi szabályozáshoz képest néhány pontosításra került sor. 
29. §:
A § a bérbeadás módjait tartalmazza.

30 – 32 §-ok:

A pályázat útján történő bérbeadásra vonatkozó szabályokat határozzák meg. 

33. §:

A helyiség pályázat nélküli bérbeadásának feltételeit tartalmazza.
34 – 37. §-ok:
A bérleti szerződés elemeit rögzíti. 

38. §:

A § a befogadásról rendelkezik. 

39.§:

A § a bérleti jog átruházására és cseréjére vonatkozó szabályokat tartalmazza.
40. §:

A §-ban a használati díj került rögzítésre. 

41. §:

A bérlemények ellenőrzésének szabályait tartalmazza.

42 – 43. §-ok:
Az átmeneti rendelkezéseket és a hatályba léptető és hatályon kívül helyező rendelkezéseket tartalmazzák. 

1. Társadalmi-gazdasági, költségvetési hatása:
2. Környezeti és egészségi hatása, következményei:

A rendelet-módosításnak környezeti és egészségi hatása nincs.

3. Adminisztratív terheket befolyásoló hatás:

A rendelet-módosítás elfogadása minimális adminisztratív terhekkel jár.
4. A jogszabály megalkotásának szükségessége, a jogalkotás elmaradásának várható következményei:
Az önkormányzati lakások fenntartásának veszteségét csökkenteni szükséges.

5. A jogszabály alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak.

Martfű, 2016. november 15.











Dr. Papp Antal 

